OpenLLM-France/wikimedia huggingface dataset:
# Grup de Dones de la Trinitat Vella

Grup de Dones de la Trinitat Vella és una entitat sense ànim de lucre que va néixer el 1988, amb l'agrupació de diferents usuàries de les activitats i les dinàmiques comunitàries del Centre Cívic Trinitat Vella. En l'origen es fundà per impulsar la Comissió de Festes del barri, una missió de la qual poc després es va encarregar l'associació de veïns, encara que el Grup de Dones de la Trinitat Vella continua col·laborant en l'organització dels espectacles de cultura catalana, com ara les sardanes i les havaneres.
Després d'uns quants anys utilitzant les instal·lacions del centre cívic, el grup va aconseguir un petit local al carrer de la Mare de Déu de Lourdes, on des d'aleshores du a terme tots els tallers i les conferències. Actualment ofereix tallers de sevillanes, treballs manuals, pintura en terracota, i tall i confecció, entre d'altres, i periòdicament organitza conferències sobre salut femenina. Les classes són gratuïtes —les alumnes només paguen el material que fan servir— i són impartides per les integrants del Grup de Dones de la Trinitat Vella.
L'entitat ha tingut un paper cabdal com a referent d'integració per a les dones immigrants del barri, en especial les dones magribines, que des de principi dels noranta formen un important col·lectiu a la Trinitat Vella. El grup organitza berenars interculturals amb dones d'altres països perquè cadascuna expliqui els trets característics de la seva cultura i amb l'objectiu de fer-les participar en la vida comunitària del barri. El Grup de Dones de la Trinitat Vella també col·labora habitualment amb altres grups del barri, com ara l'associació de veïns, les AMPA de les escoles o l'Associació de Gent Gran de la Trinitat Vella, en la realització de diferents actes festius. I el dia 8 de març organitza una gran festa per commemorar el Dia de la Dona Treballadora. Actualment està format per un grup de vuit dones, i la presidenta de l'entitat des de l'inici és Rosa Alejandre. El 2006 va rebre la Medalla d'Honor de Barcelona.

## Referències

* (català) Biografia a la memòria de les Medalles d'Honor de 2006
# Quartz Hill

Quartz Hill és una concentració de població designada pel cens dels Estats Units a l'estat de Califòrnia. Segons el cens del 2000 tenia 9.890 habitants.

## Demografia

Segons el cens del 2000, Quartz Hill tenia 9.890 habitants, 3.450 habitatges, i 2.639 famílies. La densitat de població era de 999,6 habitants/km².
Dels 3.450 habitatges en un 41,5% hi vivien nens de menys de 18 anys, en un 56,8% hi vivien parelles casades, en un 14,1% dones solteres, i en un 23,5% no eren unitats familiars. En el 18,8% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,24.
Per edats la població es repartia de la següent manera: un 30,5% tenia menys de 18 anys, un 8,9% entre 18 i 24, un 27,5% entre 25 i 44, un 23,7% de 45 a 60 i un 9,5% 65 anys o més.
L'edat mediana era de 35 anys. Per cada 100 dones de 18 o més anys hi havia 93,6 homes.
La renda mediana per habitatge era de 49.098 $ i la renda mediana per família de 58.125 $. Els homes tenien una renda mediana de 51.136 $ mentre que les dones 33.971 $. La renda per capita de la població era de 22.140 $. Entorn del 9,1% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Quartz Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Quartz Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Julià Vilàs Ferrer

Julià Vilàs Ferrer (Eivissa, 1930) és un metge eivissenc.
El 1953 es va llicenciar en medicina i cirurgia per la Facultat de Medicina San Carlos, de Madrid. En acabar la carrera, va realitzar un curs d'especialització en traumatologia a l'Hospital Provincial de Madrid (1953). A continuació es va traslladar a Barcelona, on va ser metge assistent de l'hospital de Sant Pau (1955-1958) i de la Quinta de Salut l'Aliança (1954-1958), així com ajudant de l'equip de traumatologia de l'hospital de la Vall d'Hebron (1955-1958). El 1958, va obtenir els títols d'especialista en cirurgia general i en traumatologia i cirurgia òssia.
El mes d'octubre del mateix any, va obrir a Eivissa la primera Clínica Vilàs, que tenia set llits. Mentrestant, va ser el responsable dels equips de cirurgia i traumatologia de l'Obra 18 de Julio (antiga Seguretat Social) durant 1959, i de la Seguretat Social (1965-1971). El 1969, va promoure la construcció de la primera fase de l'actual Policlínica Nuestra Señora del Rosario, que inicialment disposava de seixanta llits. Durant el període 1994-1996, va tenir lloc l'ampliació i la modernització de la clínica, que assolí la capacitat actual de noranta llits.
Des de 1971 fins a la seva jubilació (1996) va ocupar el càrrec de cap del Servei de Cirurgia de l'Hospital de la Seguretat Social de la capital pitiüsa. El doctor Vilàs va organitzar a Eivissa un total de divuit congressos mèdics d'abast estatal i internacional. El 2004 va rebre el Premi Ramon Llull.

## Referències

* ↑ Vilàs Gil, Pere «Vilàs Ferrer, Julià». Enciclopèdia d'Eivissa i Formentera [Consulta: 1r juliol 2017].
* ↑ «Històric Premis Ramon Llull». Govern Illes Balears. [Consulta: 1r juliol 2017].
# Dunnet Head

Dunnet Head (en gaèlic escocès, Ceann Dùnaid) és una petita península de la costa nord d'Escòcia que inclou la punta més septentrional de la part continental de l'illa de Gran Bretanya, Easter Head (58° 40′ 21″ N, 03° 22′ 31″ O﻿ / ﻿58.67250°N,3.37528°O﻿ / 58.67250; -3.37528, localitzada a uns 18 km a l'oest/nord-oest de John o' Groats i a uns 20 km de Duncansby Head. La punta pertany al consell dels Higlands, al comtat de Caithness.
Dunnet Head es considera el límit occidental dels Pentland Firth, en el costat meridional del fiord, a Caithness (el límit oriental seria Duncansby Head).
El límit del cap amb la resta de la part continental escocesa pot definir-se com una línia nord-sud que va des de Little Clett a la boca de Dunnet Burn, en la badia de Dunnet. Aquesta línia és seguida la major part de la seva ruta per una carretera d'un únic carril, la B855, que uneix Brough amb el poble de Dunnet, fent d'aquesta la carretera més septentrional de la part continental de Gran Bretanya. Des d'aquesta línia, el cap es projecta cap a l'oest i cap al nord en l'oceà Atlàntic i el Pentland Firth i alberga les aigües més al sud de la badia de Dunnet.
La península està a l'est del burgh de Thurso i, en un dia clar, permet unes vistes excel·lents de les illes de Stroma, a l'est, i Hoy i Mainland, localitzades uns 15 km al nord, a l'altre costat de les aigües del Pentland Firth.
# Índex de Youden

L'estadística J de Youden (també anomenada índex de Youden) és una estadística única que captura el rendiment d'una prova diagnòstica dicotòmica. La informació és la seva generalització al cas multiclasse i estima la probabilitat d'una decisió informada.
L'estadística J de Youden és
$J={\text{sensitivity}}+{\text{specificity}}-1$
sent les dues magnituds de la dreta la sensibilitat i l'especificitat. Així, la fórmula ampliada és:
$J={\frac {\text{true positives}}{{\text{true positives}}+{\text{false negatives}}}}+{\frac {\text{true negatives}}{{\text{true negatives}}+{\text{false positives}}}}-1$
L'índex va ser suggerit per WJ Youden el 1950 com una forma de resumir el rendiment d'una prova de diagnòstic, però la fórmula va ser publicada anteriorment a Science per CSPierce el 1884. El seu valor oscil·la entre -1 i 1 (inclòs), i té un valor zero quan una prova diagnòstica dona la mateixa proporció de resultats positius per a grups amb i sense malaltia, és a dir, la prova és inútil. Un valor d'1 indica que no hi ha falsos positius ni falsos negatius, és a dir, la prova és perfecta. L'índex dona el mateix pes als valors falsos positius i falsos negatius, de manera que totes les proves amb el mateix valor de l'índex donen la mateixa proporció del total dels resultats mal classificats. Tot i que és possible obtenir un valor inferior a zero d'aquesta equació, p La classificació només produeix falsos positius i falsos negatius, un valor inferior a zero només indica que s'han canviat les etiquetes positives i negatives. Després de corregir les etiquetes, el resultat estarà en el rang de 0 a 1.
L'índex de Youden s'utilitza sovint juntament amb l'anàlisi de les característiques de funcionament del receptor (ROC). L'índex es defineix per a tots els punts d'una corba ROC, i el valor màxim de l'índex es pot utilitzar com a criteri per seleccionar el punt de tall òptim quan una prova de diagnòstic dona un resultat numèric en lloc d'un resultat dicotòmic. L'índex es representa gràficament com l'alçada per sobre de la línia d'atzar, i també és equivalent a l'àrea sota la corba subtessa per un únic punt de funcionament.

## Referències

* ↑ «Youden Index - an overview | ScienceDirect Topics» (en anglès). https://www.sciencedirect.com.+[Consulta: 26 març 2023].
* 1 2 Youden, W.J. Cancer, 3, 1950, pàg. 32–35. DOI: 10.1002/1097-0142(1950)3:1<32::aid-cncr2820030106>3.0.co;2-3. PMID: 15405679 [Consulta: free].
* ↑ Pierce, C.S. Science, 4, 93, 1884, pàg. 453-454. DOI: 10.1126/science.ns-4.93.453.b.
* ↑ Schisterman, E.F.; Perkins, N.J.; Liu, A.; Bondell, H. Epidemiology, 16, 1, 2005, pàg. 73–81. DOI: 10.1097/01.ede.0000147512.81966.ba. PMID: 15613948.
* ↑ Powers, David M W Journal of Machine Learning Technologies, 2, 1, 2011, pàg. 37–63.
# Canal Sur Andalucía

Canal Sur Andalucía (prèviament conegut com a Andalucía Televisión) és un canal de televisió per subscripció andalús. Es tracta del canal internacional de l'ens públic Radio y Televisión de Andalucía que emet per a Espanya i per a la resta de països europeus.
Va ser llançat a l'aire el 28 de febrer de 1996, sumant-se, així al ja existent Canal Sur Televisión.

## Difusió

El 31 de desembre de 2014, el senyal a través dels satèl·lits Astra (en obert FTA) i Hispasat (codificada) va ser cessada per decisió de la Canal Sur Radio y Televisión.
Finalment, el 7 de febrer de 2015, Canal Sur Radio y Televisión, va anunciar que havia arribat a un acord amb Movistar+, que permetria recuperar el senyal del canal a través de tots dos satèl·lits (Astra 19.2°I i Hispasat 30ºW) en obert. L'11 de desembre de 2017 va cessar l'emissió a través del satèl·lit Hispasat 30°W com a part de l'estratègia de Movistar+ de distribuir tota la seva oferta a través d'Astra 19.2°I exclusivament. Actualment també pot síntonizar-se en HD amb una resolució 720p a través d'un streaming de YouTube.

## Programació

La programació de Canal Sur Andalucía es basa en gran part en programes de producció pròpia de Canal Sur Televisión i Andalucía Televisión.
El canal compta amb un espai informatiu propi de Canal Sur Noticias que porta el nom de CSN Satélite, amb les notícies més destacades dels centres regionals quan Canal Sur Televisió està en desconnexió provincial.

## Imatge corporativa

* Logotip usat en pantalla des de 1996 fins al canvi d'imatge de Canal Sur al 1997
* Logotip usat entre 1997 i 2011
* Logotip usat des de 2011
La imatge corporativa que apareixia a la pantalla del canal internacional de Canal Sur de 1996 a 1997, aleshores Canal Sur Satélite, va ser la mateixa que la que tenia Canal Sur entre 1995 i 1997, però sense el triangle roig. El 28 de febrer del 1997 es va canviar el logotip del canal principal, i el canal internacional va adoptar el nom d'Andalucía Televisión tenint com a imatge, fins al 2011, una C envoltada de 8 línies que simulaven un sol (un per cada província andalusa) en color morat, amb la paraula Andalucía televisión a sota.
Des del 28 de febrer de 2011, coincidint amb el dia d'Andalusia, fins al 4 de desembre de 2017, Canal Sur, Canal Sur 2, Canal Sur HD i Andalucía TV (que adopta el nom Canal Sur Andalucía) van renovar la seva imatge corporativa, en la qual s'hi va mantenir la C amb els rajos, però aquesta vegada tancada en un quadre amb un color diferent i amb les lletres corresponents a cada cadena. Per a Canal Sur, blau i amb un 1 en el seu interior; per a Canal Sur 2 (abans Canal 2 Andalucía) verd i un 2; per a Canal Sur Andalucía, també verd i una A; i per a Canal Sur HD, vermell i les lletres "HD".

## Referències

* 1 2 Noticia estreno Canal Sur Satélite - 01/03/1996-YouTube

## Enllaços externs

* Lloc oficial de Canal Sur Televisión. (castellà)
* Programació a la carta. (castellà)
# Grafton (Vermont)

Grafton és una població dels Estats Units a l'estat de Vermont. Segons el cens del 2000 tenia 649 habitants.

## Demografia

Segons el cens del 2000, Grafton tenia 649 habitants, 291 habitatges, i 190 famílies. La densitat de població era de 6,5 habitants per km².
Dels 291 habitatges en un 21,3% hi vivien nens de menys de 18 anys, en un 56,4% hi vivien parelles casades, en un 4,8% dones solteres, i en un 34,4% no eren unitats familiars. En el 28,5% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,73.
Per edats la població es repartia de la següent manera: un 18,2% tenia menys de 18 anys, un 5,5% entre 18 i 24, un 24,7% entre 25 i 44, un 33,4% de 45 a 60 i un 18,2% 65 anys o més.
L'edat mediana era de 46 anys. Per cada 100 dones de 18 o més anys hi havia 113,3 homes.
La renda mediana per habitatge era de 42.313 $ i la renda mediana per família de 48.250 $. Els homes tenien una renda mediana de 31.346 $ mentre que les dones 21.406 $. La renda per capita de la població era de 23.617 $. Entorn del 6,3% de les famílies i el 10,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grafton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Grafton». American Fact Finder. Oficina del Cens dels Estats Units, 12-01-2010.
# L'home que sabia massa

L'home que sabia massa (títol original en anglès The Man Who Knew Too Much) és una pel·lícula dirigida per Alfred Hitchcock l'any 1956 i protagonitzada per James Stewart i Doris Day.
Va guanyar un Oscar per la cançó Que Sera, Sera (Whatever Will Be, Will Be), composta per Jay Livingston i Ray Evans, i cantada per Doris Day en diversos moments de la trama. Hitchcock va estar nominat a la Palma d'Or al Festival de Canes per aquest film.
El director torna amb la història que ja havia rodat el 1934 per donar forma a aquest inquietant thriller protagonitzat per un incommensurable Stewart. Conspiracions, pistes falses i malentesos per a una joia del cinema d'intriga.
Aquesta pel·lícula ha estat doblada al català.

## Argument

El matrimoni estatunidenc format pel Dr. Ben MacKenna (James Stewart) i la seva dona Jo (Doris Day) passen les seves vacances amb el seu fill Hank (Christopher Olsen), de deu anys, al Marroc. De manera inesperada, un home que resulta ser un espia els confia un secret just abans de morir en braços de Ben mentre es trobaven visitant el mercat de Marràqueix. Aleshores, una poderosa organització segresta en Hank per fer xantatge als MacKenna i aconseguir que no revelin allò que saben. A partir d'aquest moment, i sense saber en qui poden confiar, la parella començarà a investigar per tal de recuperar el seu fill, però es trobarà enmig d'un malson d'espionatge internacional, assassinats i angoixa.

## Repartiment

* James Stewart: Dr. Benjamin McKenna
* Doris Day: Josephine Conway McKenna
* Brenda De Banzie: Lucy Drayton
* Bernard Miles: Edward Drayton
* Ralph Truman: inspector Buchanan
* Daniel Gélin: Louis Bernard
* Mogens Wieth: ambaixador
* Alan Mowbray: Val Parnell
* Hillary Brooke: Jan Peterson
* Christopher Olsen: Hank McKenna

## Curiositats

* A la famosa escena al Royal Albert Hall de Londres, Bernard Herrmann interpreta el seu propi paper, dirigint l'orquestra la interpretació de la qual inclou amb el cop de címbal.
* Alfred Hitchcock apareix d'esquena, a l'esquerra de la imatge, mirant els acròbates a la Djemà-el-Fna a Marràqueix.

## Premis i Nominacions
### Premis

* Oscar a la millor cançó (Jay Livingston, Ray Evans)

## Referències

* ↑ Títol en català a Ésadir.cat
* ↑ Nominacions i premis a IMDb (anglès)
* ↑ Fitxa de doblatge al català, a ElDoblatge
* ↑ L'home que sabia massa a Mubis (castellà)
* ↑ L'home que sabia massa a DeCine21 (castellà)
* ↑ «The 29th Academy Awards» (en anglès). Acadèmia de les Arts i les Ciències Cinematogràfiques. [Consulta: 10 desembre 2023].
# Diàgores de Melos

Diàgores (grec antic: Διαγόρας, Diagóras), fill de Teleclides o Teleclit i nascut a l'illa de Melos, fou un filòsof i poeta grec considerat sovint un ateu.
Apareix esmentat com a deixeble de Demòcrit d'Abdera vers 436 aC. Demòcrit hauria recollit una gran suma per alliberar-lo de la captivitat després dels fets de Melos sota Alcibíades (abans del 411 aC).
Va ser company dels poetes lírics Simònides, Pindar, i Baquílides, però no és clar que ell mateix fos poeta líric. Hauria compost ᾁσματα, μέλη, παιᾶνες, ἐγκώμια, i ditirambes. Hauria escrit també elogis al desconegut Ariantes d'Argos, a Nicodor de Mantinea (estadista de la ciutat de Mantinea), i un altre als habitants de Mantinea. Entre les seves obres, hi ha la titulada Φρύγιοι λόγοι, probablement sobre les deïtats frígies.
Vers el 424 aC era a Atenes, on va viure quasi tota la seva vida. Allí es va relacionar amb Sòcrates, del qual podria haver estat mestre. El 411 aC fou acusat d'impietat (διαβολῆς τνχὼν ἐ? ἀσεβείᾳ), i va haver de fugir a Pal·lene (Acaia), però probablement la religió era una excusa, ja que, afectat pel maltractament infringit a Melos quan fou ocupada per Atenes el 416 aC, segurament Diàgores va participar activament en l'oposició al govern atenenc. De fet, els seus escrits tenen proves d'una forta religiositat, però negava la interferència dels déus en la vida diària de les persones, sense ser estrictament ateu, concepte gairebé desconegut.
A Pal·lene, una de les ciutats d'Acaia que havia pres partit per Esparta del començament de la Guerra del Peloponès (de fet, la primera a prendre aquest partit), va romandre protegit, atès que la petició de lliurament dels atenencs no fou escoltada. Atenes va incloure els habitants de Pal·lene en el mateix decret que s'havia aprovat contra Diàgores. De Pal·lene va passar a Corint, on va morir.

## Referències

* ↑ «The 50 Most Brilliant Atheists of All Time» (en anglès). Brainz.org. [Consulta: 22 juliol 2013].
* 1 2 3 Stahr, Adolf. «Dia'goras». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
* ↑ Meier, M.H.E.. «Diagoras». A: Ernst & Gruber. Allgemeine Encyclopädie der Wissenschaften und Künste (en alemany). XXIV. Leipzig: Johann Friedrichg Gleditsch, p. 439-448.
# Jaume Sanllorente i Trepat

Jaume Sanllorente i Trepat (Barcelona, 1976) és un escriptor i periodista català.
És autor de "La costurera de Dacca" (Espasa) "El poder de las sonrisas" (Conecta), "Somriures de Bombai, el viatge que va canviar el meu destí" (Plataforma), traduït a vuit idiomes amb pròleg de Dominique Lapierre, que actualment arriba en castellà a la vint-i-dosena edició, i de la novel·la "La Canción de la Concubina" (Espasa). També és coautor de "Bombay, más allá de las sonrisas" (Plataforma) i del recent publicat llibre de contes infantils "10 Cuentos 10 Sonrisas" (Beascoa), també ha col·laborat en diversos assaigs.

## Llibres

* 2007: Sonrisas de Bombay. El viaje que cambió mi destino. Plataforma.
* 2007: Somriures de Bombai. El viatge que va canviar el meu destí. Plataforma.
* 2009: Bombay. Más allá de las sonrisas, amb fotografies de Franscesc Melcion. Plataforma.
* 2011: La canción de la concubina. Espasa.
* 2012: Sonrisas de Bombay, còmic amb les il·lustracions de Susanna Martín. Norma Editorial.
* 2013: El poder de las sonrisas. Conecta.
* 2015: 10 Cuentos 10 sonrisas. Beascoa

## Referències

* 1 2 La historia del fundador de la ONG Sonrisas de Bombay, Jaume Sanllorente, en cómic (castellà)
* ↑ «Plataforma Editorial» (en castellà). [Consulta: 31 desembre 2017].
* ↑ Entrevista a El Periódico: "He escrit aquest llibre, en part, per si em maten".
* ↑ «Promoció del llibre a TV3». Arxivat de l'original el 2009-11-23. [Consulta: 22 desembre 2009].
* ↑ Entrevista a El País

## Enllaços externs

* Lloc web oficial Arxivat 2018-08-19 a Wayback Machine.
# 1243
## Esdeveniments

* Primera cita del poble d'Algemesí en el Llibre del Repartiment.
* 25 de juny - Anagni (Estats Pontificis): Innocenci IV és elegit papa.

## Naixements

Països Catalans
* Montpeller: Jaume II, rei de Mallorca, comte de Rosselló i Cerdanya, i senyor de Montpeller.
Resta del món

## Necrològiques

Països Catalans
* 26 d'octubre - Vic: Sant Bernat Calvó, jurista, buròcrata, soldat i religiós cistercenc, venerat com a sant (n. 1180).

## Referències

* ↑ «Innocenci IV» (en castellà). La Santa Seu. [Consulta: 24 juny 2020].
* ↑ «Jaume II de Mallorca | enciclopèdia.cat». [Consulta: 19 maig 2020].
# Canet (Aude)

Canet és un municipi francès, situat al departament de l'Aude i a la regió d'Occitània.

## Referències

Viccionari
# Grafton (Wisconsin)

Grafton és una població dels Estats Units a l'estat de Wisconsin. Segons el cens del 2000 tenia 10.312 habitants.

## Demografia

Segons el cens del 2000, Grafton tenia 10.312 habitants, 4.048 habitatges, i 2.878 famílies. La densitat de població era de 985,5 habitants per km².
Dels 4.048 habitatges en un 34,5% hi vivien nens de menys de 18 anys, en un 61,4% hi vivien parelles casades, en un 7,2% dones solteres, i en un 28,9% no eren unitats familiars. En el 24,2% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,3% tenia menys de 18 anys, un 7% entre 18 i 24, un 31,4% entre 25 i 44, un 23,5% de 45 a 60 i un 11,7% 65 anys o més.
L'edat mediana era de 37 anys. Per cada 100 dones de 18 o més anys hi havia 93,7 homes.
La renda mediana per habitatge era de 53.918 $ i la renda mediana per família de 65.825 $. Els homes tenien una renda mediana de 45.451 $ mentre que les dones 27.488 $. La renda per capita de la població era de 25.948 $. Aproximadament el 0,6% de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grafton» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Grafton». American Fact Finder. Oficina del Cens dels Estats Units, 12-01-2010.
# Diàkov

Diàkov - Дьяков (rus) - és un khútor de la República d'Adiguèsia, a Rússia. Es troba a la vora del riu Guiagà, a 17 km al nord de Tulski i a 7 km al nord-est de Maikop.
Pertany al municipi de Sévero-Vostótxnie Sadi.